ডেস্ক: তাৎক্ষণিক তিন তালাককে শাস্তিযোগ্য অপরাধ হিসেবে ঘোষণা করার জন্য অর্ডিন্যান্স পাশ করেছিল কেন্দ্রীয় মন্ত্রীসভা৷ এবার সেই তিন তালাক অর্ডিন্যান্সেই সই করলেন রাষ্ট্রপতি রামনাথ কোবিন্দ৷ এবার থেকে তিন তালাক শাস্তিযোগ্য অপরাধই৷ এই প্রথা তুলে দিতে আগেই পদক্ষেপ নিয়েছিল কেন্দ্রীয় সরকার৷ লোকসভায় সংখ্যাগরিষ্ঠতা পেলেও রাজ্যসভায় পাশ হয়নি সেই বিল৷ এর জন্য বিরোধী দলের রাজনৈতিক কৌশলকেই দায়ি করেছিল নরেন্দ্র মোদী সরকার৷ কিন্তু এবার পাশ হল তিন তালাক অর্ডিন্যান্স৷ সম্মতি জানালেন রাষ্ট্রপতি৷ অর্ডিন্যান্সের পরে এবার থেকে তিন তালাকের মামলায় দোষী সাব্যস্ত হলে তিন বছরের জেল ও জরিমানা দিতে হবে দোষীদের।
তিন তালাক অপরাধ, ঐতিহাসিক অর্ডিন্যান্সে সিলমোহর রাষ্ট্রপতির